kardosdrur/scandi-wiki huggingface dataset:
Bjørn Stiedl

Bjørn Stiedl, (født 30. januar 1961 i Gentofte) er en dansk erhvervsmand.

Han var 1980 obligationshandler hos vekselerer H.C. Møller. I 1990 gik han personligt konkurs. I 1993 flyttede han til England.

I 1999 blev han dømt for skyldnersvig i forbindelse med selskabstømning og dømt til syv års fængsel. I 2004 blev han dømt til 4,5 år fængsel ved Southwalk byret i London for bedrageri mod en skotsk pensionskasse.

I november 2009 blev han ved Østre Landsret idømt 6 års fængsel for omfattende selskabstømmeri, til en værdi af ca. 322 mio. DKr. Under afsoning i Horserød Statsfængsel blev han sammen med Erik Skov Pedersen anmeldt for bestikkelse, dokumentfalsk og overtrædelse af forbuddet mod at stifte selskaber, men der blev ikke rejst tiltale i sagen. Ved Retten i Lyngbys dom i marts 2015 blev Stiedl idømt 3,5 års fængselsstraf for at have afgivet urigtige oplysninger i forbindelse med en gældssanering. Denne dom blev stadfæstet ved Østre Landsret i 2016.

Eksterne kilder/henvisninger 

Erhvervsfolk fra Danmark
Personer fra Gentofte
Bedrageridømte fra Danmark
Claus Silfverberg

Claus W. Silfverberg (født 12. januar 1948) er en dansk erhvervsmand.
Han er student fra Gammel Hellerup Gymnasium 1967, civiløkonom, HA & HD(a) og tidligere administerende direktør i DMC A/S og SCAN-POST A/S.

Fra 1995 til 2007 var han direktør i Dansk Aktionærforening.

Erhvervsfolk fra Danmark
Personer i Kraks Blå Bog
Altimit OS

Altimit OS er et fiktionelt styresystem i .hack-seriens univers. Det betragtes som et meget stabilt system, og "nærmest immun mod alle vira". Derfor var Altimit OS det eneste styresystem, der ikke blev påvirket af den Pluto's Kiss, som skabte verdensomspændende cyber-kaos, og gjorde Altimit til det eneste stadig brugbare OS, hvilket er øgede udviklingen af for .hack-universets. Altimit OS kører også The World, det eneste overlevende MMORPG. Dets navn er et ordspil med det engelske ord "ultimate" ("ultimativ").

I året 2017 bliver Altimit OS udskiftet med Altimit Mine OS.

Altimit OS blev lavet af Altimit Corporation, der har hovedkontor i San Francisco, Californien, USA.

The World 

I .hack-universet blev The World, 'killer app'en', eller det mest populære program (og eneste spil) i Altimit OS, udgivet i december 2007. The World var det første online spil, der blev tilgængeligt efter Pluto's Kiss-katastrofen. Millioner af kopier blev downloadet alene den første måned. I 2010 er der mere end 20 millioner spillere.

The World begyndte som en prototype ved navn Fragment. Med tiden blev det udviklet til The World. Nogle af Altimit OS' programmører valgte at slutte sig til udviklingsholdet bag The World. Senere blev CyberConnect Corporation  grundlagt, og dette firma udgav spillet, og holder styr på dets indhold.

Kendte features 
En standard i Altimit er e-mailklienten Mailer, samt en browser.

The World er kodet til Altimit OS. Men selvom det er en fuldt ud 3D-verden, der fordyber spilleren i gameplayet, ofte ved hjælp af en HMD, bruges der ikke VR-handsker, men blot normale joypads.

Som det kan ses i .hack//Liminality, er IP-adresserne der bruges til Altimit OS blevet længere. Et eksempel kunne være 295.252.352.436.325. Adressen er sandsynligvis blevet re-programmeret, da Altimit OS er det eneste OS i .hack-verdenen.

Altimit Corporation 

Altimit Corporation er firmaet, der får titlen som udvikleren bag Altimit OS i .hack-franchisesen. Mange programmører forlod Altimit og skabte CC Corp., der senere udgav The World. The World blev opruindeligt udviklet af den tyske programmør Harald Hoerwick.

Trivia 
 Namco og Bandai hyrede et tredje-partis firma til at lave et "Alternate Reality Game" kaldet  ALTIMIT Corp for at reklamere for .hack//G.U.-spillenes udgivelser i USA.

Eksterne henvisninger 
 Altimit OS på .hack//Wikia
 ALTIMIT Corporation på .hack//Wikia

.hack
Psykologisk roman

En psykologisk roman er en genre der tager udgangspunkt i forskellige psykologiske karakterer og udnytter deres forskelligheder til at fremme budskabet i historien.

Litteratur
Klippinge

Klippinge er en mindre stationsby på Sydsjælland med , beliggende på Stevns ved Østbanen lidt nord for Store Heddinge. Byen tilhører Stevns Kommune og er beliggende i Region Sjælland.

Klippinge ligger i Magleby Stevns Sogn.

Demografi 
Pr. 1. januar, medmindre andet er angivet

Transport 
 Klippinge har en station på ruten Hårlev–Rødvig. Stationsbygningen blev tegnet af arkitekt Heinrich Wenck.
 Sekundærrute 261 (Køge–Rødvig) går igennem byen i en nordvest-sydøstlig retning.

Administration 
 1. april 1970 til den 31. december 2006: Stevns Kommune, Storstrøms Amt
 Siden 1. Januar 2007: Stevns Kommune, Region Sjælland

Kendte bysbørn 
Kurt Møller Madsen, journalist, tvvært og forfatter med speciel interesse for cirkus. Født Søren Kurt Møller Madsen, 22/1 1930-juni 1999. Døbt i Magleby Kirke den 23/3 1930. Forældre: Bagersvend Christian Vilhelm Møller Madsen (f. 26/6 1906) og hustru Erna Marie Bluhme Madsen, født Hansen (f. 1/4 1908). Gik i skole i Klippinge.
 Lasse Svan Hansen, håndboldspiller
 Bjørn Poulsen; historiker
Jørn Jeppesen, Musiker

Noter 

Byer i Stevns Kommune
Singles 1965-1967

Singles 1965-1967 er et opsamlingsalbum, lavet som et box set, med The Rolling Stones musik over perioden 1965 til 1967. Det er den anden i serien som ABKCO Records udgav. 

Dette set blev der også sat spørgsmålstegn ved af kritikerne, om det var nødvendig at udgive specielt efter at der i 1989 udkom Singles Collection: The London Years, der allerede dækkede denne periode tilfredsstillende.

Spor 

Alle sangene er skrevet af Mick Jagger and Keith Richards udtaget hvor andet er noteret

Disc 1 

"(I Can't Get No) Satisfaction" – 3:43
"The Under Assistant West Coast Promotion Man" (Nanker Phelge) – 3:08
"The Spider and the Fly" – 3:38

Disc 2 

"Get Off of My Cloud" – 2:54
"I'm Free" – 2:24
"The Singer Not The Song" – 2:22

Disc 3 

"As Tears Go By" (Jagger/Richards/Andrew Loog Oldham) – 2:45
"Gotta Get Away" – 2:07

Disc 4 

"19th Nervous Breakdown" – 3:57
"Sad Day" – 3:02

Disc 5 

"Paint It, Black" – 3:44
"Stupid Girl" – 2:55
"Long, Long While" – 3:01

Disc 6 

"Mother's Little Helper" – 2:45
"Lady Jane" – 3:09

Disc 7 

"Have You Seen Your Mother, Baby, Standing in the Shadow?" – 2:34
"Who's Driving Your Plane?" – 3:14

Disc 8 

"Let's Spend the Night Together" – 3:26
"Ruby Tuesday" – 3:13

Disc 9 
"We Love You" – 4:36
"Dandelion" – 3:48

Disc 10 
"She's a Rainbow" – 4:12
"2000 Light Years from Home" – 4:44

Disc 11 
"In Another Land" (Bill Wyman) – 2:53
"The Lantern" – 4:26

Opsamlingsalbum fra 2004
Rolling Stones-album
ABKCO Records

ABKCO Music & Records, Inc. er et amerikansk pladeselskab der blev grundlagt i 1961 som Allen & Betty Klein & Co.. Allen Klein var dengang business manager med musik klienter som Bobby Darin og Sam Cooke og, senere, The Rolling Stones og The Beatles. ABKCO Industries blev grundlagt i 1968 og var mindre involverede i management, musik, udgivelser, film, TV og teater produktioner (akronymet stod for "Allen & Betty Klein og COmpany," selvom Klein ofte spøgte med det stod for "A Better Kind of COmpany"). Senere samme år kom Cameo-Parkway Records til i ABKCO.

Pladeselskabet har rettigheder til over 2000 sange som blandt andre er komponeret af Mick Jagger og Keith Richards, Sam Cooke, Bobby Womack, Ray Davies, Pete Townshend og andre.

ABKCO råder over optagelser fra Sam Cooke, The Rolling Stones, The Animals, Herman's Hermits, Marianne Faithfull, The Kinks, men også Cameo Parkway label, hvilket inkluderer originale optagelser fra artister som Chubby Checker, Bobby Rydell, The Orlons, The Dovells, ? & The Mysterians, The Tymes og Dee Dee Sharp. ABKCO administrerer Phil Spector Records og derfra kommer hittene fra The Righteous Brothers, The Ronettes, The Crystals og andre.

I dag udgiver ABKCO opsamlingsalbum fra deres lager, og er efter sigende under advokaten Jody Klein opsyn på grund af hans fars, Allen Klein, dårlige helbred.

Eksterne henvisninger 
 http://www.abkco.com/ 

Pladeselskaber fra USA
Etableret i 1961
Singles 1968-1971

Singles 1968-1971 er et opsamlingsalbum, lavet som et box set, med The Rolling Stones musik i perioden 1968 til 1971. Det er den sidste i den serie som ABKCO Records, der havde rettighederne til The Rolling Stones optagelser før 1970, udgav. 

Dette set blev der sat spørgsmålstegn ved af kritikerne, om det var nødvendig at udgive det, specielt efter at der i 1989 var udkommet Singles Collection: The London Years der allerede dækkede denne periode tilfredsstillende. Udover det indeholder denne opsamlings-cd materiale fra Metamorphosis og "Sympathy for the Devil" remixet af The Neptunes i 2003. Imidlertid indeholder Singles 1968-1971 desuden også en bonus DVD.

Spor 

Alle sangene er skrevet af Mick Jagger and Keith Richards udtaget hvor andet er noteret

Disc 1 

"Jumpin' Jack Flash" – 3:38
"Child Of The Moon" – 3:12

Disc 2 
"Street Fighting Man" – 3:09
"No Expectations" – 3:55
"Surprise Surprise" – 2:30
"Everybody Needs Somebody to Love" (Solomon Burke/Bert Russell/Jerry Wexler) – 5:03

Disc 3 

"Honky Tonk Women" – 3:00
"You Can't Always Get What You Want" – 4:50

Disc 4 

"Memo From Turner" – 4:07
 Udgivet som en Mick Jagger solo single.
"Natural Magic" (Jack Nitzsche) – 1:39
 Ry Cooder instrumental fra filmen Performance

Disc 5 

"Brown Sugar" – 3:49
"Bitch" – 3:36

Disc 6 

"Wild Horses" – 5:42
"Sway" – 3:47

Disc 7 

"I Don't Know Why" (Stevie Wonder/Paul Riser/Don Hunter/Lula Hardaway) – 3:01
"Try A Little Harder" – 2:17

Disc 8 

"Out of Time" – 3:22
"Jiving Sister Fanny" – 3:20

Disc 9 

"Sympathy for the Devil" – 6:17
"Sympathy for the Devil" (The Neptunes remix) – 5:54
"Sympathy for the Devil" (Fatboy Slim remix) – 8:24
"Sympathy for the Devil" (Full Phatt remix) – 8:05

Bonus DVD 
"Time Is on My Side" (Norman Meade) (live on The Ed Sullivan Show)
"Have You Seen Your Mother, Baby, Standing in the Shadow?" (live, Fall 1966)
"Jumpin' Jack Flash" (promotional film)
"Sympathy for the Devil" (The Neptunes remix video)
	

Opsamlingsalbum fra 2005
Rolling Stones-album
Jimmy Miller

James 'Jimmy' Miller (23. marts 1942 – 22. oktober 1994) var en  musikproducer født i Brooklyn, der producerede album for Spencer Davis Group (og var medskriver på sangen "I'm A Man" med Steve Winwood ligesom på teksterne til Traffic-sangen “Medicated Goo” ), Traffic, Blind Faith, Bobby Whitlock, Kracker og The Rolling Stones (alle albums fra Beggars Banquet til Goats Head Soup), New York Citys chok/punk rocker The Plasmatics og Motörhead. I blandt hans seneste produktioner findes tre sange fra Wedding Present projektet, Hit Parade 2 fra 1992.

Flest fans og kritikere virker som om de er enige i at de første fire Rolling Stones album produceret af Miller, er de bedste fra bandet. Han var selv trommeslager, og spillede også med på nogle af The Rolling Stones sange. Han spillede på kobjælde i starten af den kendte sang "Honky Tonk Women" og trommer på "You Can't Always Get What You Want", "Happy" og "Shine a Light". The Stones stoppede med at arbejde sammen med Miller efter Goats Head Soup i 1973.

Millers far, Bill Miller, var en Las Vegas kunstner, og manden der bookede Elvis Presley på the International Hotel til hans 1969 liveoptræden. Han havde en datter, rocksangeren Deena Miller, med Gayle Shepherd, medlem af sanggruppen Shepherd Sisters.

Medlemmer af The Rolling Stones
Musikproducere fra USA
Dronning Helvig

Dronning Helvig (født ca. 1320, død ca. 1374) var en dansk kongelig, der var søster til kong Valdemar 3. og fra 1340 gift med Valdemar Atterdag. Hun var datter af hertug Erik 2. Valdemarsen af Slesvig og Adelheid af Holsten, og var på sin fars side tip-oldebarn af kong Abel. I 1355 blev dronning Helvig optaget som lægsøster i Esrum Kloster ved Gurre Slot. Hun blev begravet i Esrum klosterkirke ca. 1374.

Valdemar Atterdag og dronning Helvig havde børnene:
 Christoffer, født 1341, død 11. juni 1363 formodentlig af en infektionssygdom efter nogle ugers sygdom og ikke af et sår i hovedet, han fik ved kampene mod Hansaen ved Helsingborg i juli 1362. 
 Margrethe født 1345, død 1350, skulle have været gift med hertug Henrik 3. af Mecklenburg. 
 Ingeborg født 1. april 1347, død ca. 1370. Hun blev gift med hertug Henrik 3. af Mecklenburg og fik en søn Albrekt 4.  
 Katrine, født 1349, død som lille. 
 Valdemar, født 1350, død som lille 
 Margrete, født 1353, senere dronning af Norge og Sverige og siden regent over såvel Danmark, Norge og Sverige

Ekstern kilde/henvisning 
Dr Helvigs Hoveddug i Næstved

Eksterne henvisninger 
 

Ikke-regerende dronninger af Danmark
Danskere i 1300-tallet
Skandinaver fra middelalderen
VBT

VBT A/S (Vognmændenes BusTrafik) er et busselskab med kontor i Glostrup. Selskabet er en sammenslutning af flere forskellige vognmænd, og råder over en flåde på 300 minibusser, hvoraf hovedparten er forsynet med lift og fastspændingsmuligheder for kørestole.

Selskabet blev stiftet i 1987, og blev udvidet i 2002 med købet af Ballerup Minibus.

Selskabet kører patient- og skolekørsel. I 2003 blev der foretaget 1.700.000 kørsler for Københavns og Roskilde amter samt 22 københavnske kommuner.

Opkøbte selskaber

Ballerup Minibus 
Ballerup Minibus kørte indtil det blev købt af VBT i 2002 handicap- og skolebuskørsel i det tidligere Københavns Amt. Selskabet var beliggende i lokaler på Energivej 10 i Ballerup og havde en vognpark bestående af ca. 80 køretøjer, hovedsageligt af typen Mercedes-Benz Sprinter.

Eksterne henvisninger 
Busselskabets hjemmeside

Busselskaber i Danmark
Etableret i 1987
Peter Schmidt

Troels Peter Windfeld Schmidt (15. juni 1942 – 20. september 2019) var en dansk forfatter og offentlig debattør som har været engageret i mange former for aktivisme igennem et langt liv. I 1970'erne var han med til at redigere bladet seksualpolitik og stifte Faglig ligestillingsgruppe for Bøsser og Lesbiske. Siden har han beskæftiget sig med så forskellige emner som seksualpolitik, antipædagogik lægdommerinstitutionen, sydamerikansk politik og byøkologi.

Han har især vakt opmærksomhed med med kontroversielle meninger omkring pædofili og incest, som han ikke mener behøver at være skadeligt. Peter Schmidt er flere gange blevet kaldt "fortaler for pædofili" og/eller "pædofilsympatisør". Selv benægter han beskyldningerne.

I bogen Hele og FRIE børn (1992) argumenterer han for at man skal skelne mellem seksuelt misbrug af børn og en lykkelig seksualitet mellem børn og voksne.

Videre udtalte han i et interview med BT i 1995:

Peter Schmidt er mangeårigt medlem af Landsforeningen for Bøsser og Lesbiske og medstifter af Pædofilgruppen (1984) samt tidligere hovedbestyrelsesmedlem af Minoritetspartiet. Partiformanden Rune Engelbreth Larsen har udtalt at Peter Schmidts holdninger omkring pædofili og blodskam ikke er noget problem for Minoritetspartiet. Dette har dog vakt overraskelse og bekymring andre steder; f.eks. i Red Barnet

Referencer

Bibliografi 
 1992 – Hele og FRIE børn (under pseudonymet Jørgen Rasmussen), forlaget Attika, 
 1997 – Fra incest til MEDIE-HETZ, forlaget Attika,

Eksterne henvisninger 
 Hjemmeside

Faglitterære forfattere fra Danmark
Politikere fra Minoritetspartiet
Dansksprogede forfattere fra Danmark
Kim Larsen & Kjukken (album)

Kim Larsen & Kjukken er debutalbummet fra den danske poprock-gruppe Kim Larsen & Kjukken, der blev udgivet den 10. juni 1996 på Medley Records. Albummet var produceret i samarbejde med svenske Max Lorentz, og Kim Larsens mangeårige samarbejdspartner Poul Bruun. Kim Larsen mødte Lorentz da han producerede duetten "Gör mig lycklig nu" med Mats Ronander i 1992. Albummet opnåede en førsteplads i Danmark, og en niendeplads i Sverige. I Danmark har albummet solgt 131.000 eksemplarer.

Spor

Kilder

Eksterne henvisninger 
Kim Larsen & Kjukken (album), discogs.com

Kim Larsen & Kjukken-album
Album fra 1996
Renin-angiotensin-aldosteron-systemet

Renin-angiotensin-aldosteron-systemet (i forkortet form RAAS) eller renin-angiotensin-systemet (i forkortet form RAS) er et blodtryks- og væskeregulerende system i menneskekroppen.

Overalt i blodet findes det inaktive enzymforstadie, peptidet angiotensinogen.

Når der opstår enten blodtryksfald, fald i blodplasma- eller ekstracellulærvæsken, lavt indhold af natrium i blodet eller højt indhold af kalium i blodet, frigiver nogle celler i det juxtaglomerulære apparat i nyrerne enzymet renin.

Renin binder sig derefter til peptidet angiotensinogen, som dermed bliver til et andet inaktivt enzym, nemlig decapeptidet angiotensin I.

Angiotensin I føres med rundt i kredsløbet til lungernes kapillærer, hvor det proteolytiske enzym ACE (Angiotensin Konverterende Enzym) i karvæggen omdanner det inaktive angiotensin I til det aktive hormon angiotensin II, som er et octapeptid.

Angiotensin II fortsætter rundt i hele kroppen via blodbanen og indvirker på arteriolernes glatte muskelceller. Således får hormonet angiotensin II blodkarrene til at trække sig sammen, og denne karsammentrækning medfører en stigning i blodtrykket.

Derudover når angiotensin II via blodbanen frem til binyrebarken, hvor det stimulerer til frigivelse af hormonet aldosteron. Med blodbanen bliver aldosteron ført til nyrernes urinsamlerør (tubuli), hvor det øger tilbagesugningen af vand og natrium fra urinsamlerørene tilbage til blodbanen. Dette giver en øget væskemængde i blodbanen, hvilket også er med til at sikre en stigning i blodtrykket.

Samtidig udskiller hormonet aldosteron også kalium fra blodbanen ud i urinsamlerørene.

Se også 

ACE2
ACE-hæmmer
Angiotensin II-antagonist

Hormoner
NRGi

NRGi er et dansk forbrugerejet energiselskab med hovedsæde i Århus. Selskabet blev dannet som et resultat af fusionen mellem de kommunale elselskaber i Århus, Ebeltoft og Grenaa samt energiselskabet ARKE (Aarhus, Randers og Kaløvigegnens Elektricitetsselskab) i 2000. NRGi fusionerede i 2008 med Energi Horsens. NRGi ejes af 225.000 andelshavere og beskæftiger ca. 1.500 medarbejdere. 

NRGi sponsorede Aarhus Stadion i perioden 2006-2015 hvor det gik under navnet NRGi Arena.

I 2021 omsatte NRGi for 2,8 milliarder kr.

NRGi-koncernen består af følgende forretningsenheder og partnerskaber:
KONSTANT Net
Kuben Management
Exometric
EBAS
NRGi Renewables
NRGi Elsalg
EL:CON
Fibia
Energi Danmark
Clever 
Visue

Kilder

Eksterne henvisning 
 NRGi's hjemmeside

Energiselskaber i Danmark
RAS

RAS eller ras kan betyde flere ting:

 Forkortelse for Renin-angiotensin-aldosteron-systemet
 Proteinet ras
 Byen Ras i den serbiske middelalderstat Raska
 Den sømandsmæssige færdighed Replenishment At Sea
 Et drengenavn
Sygetransport

En sygetransport kan køre liggende, siddende eller handicappede personer til bl.a. sygehuse. Liggende sygetransport kaldes ambulancekørsel.

Sygetransportkørsel køres bl.a. af VBT og Falck, og kræver kørekort til erhvervsmæssig personbefordring. 

En bil til sygetransport skal udvendigt på begge sider være forsynet med påskriften SYGETRANSPORT, og skal være synet og godkendt til denne anvendelse. Bilen må højst have en tilladt totalvægt på 3.500 kg, og må højst være indrettet til 9 personer, føreren medregnet.

En bil til sygetransport behøver ikke at opfylde de mindstemål, som angives for hyrevogne, men må heller ikke være forsynet med taxaudstyr som fx taxameter eller frilygte.
Det kræver en tilladelse at drive en virksomhed med sygetransport.

Sygetransport (siddende) kan også lovligt foregå i en taxi, eller et køretøj med EP-tilladelse.

Se også 

Køretøjer efter type
Jason Varitek

Jason Andrew Varitek (født 11. april 1972) er en amerikansk baseballspiller født i Rochester, Michigan. Varitek har spillet hele sin major league-karriere for Boston Red Sox. Han er to gange blevet udnævnt til All-Star og Gold Glover. I 2005 blev han udnævnt til kaptajn for Red Sox, den tredje spiller, der blev givet denne ære. Hans kælenavn er "Tek" eller "The Captain".

Eksterne henvisninger 

 Jason Variteks statistikker på Baseball Reference

Baseballspillere fra USA
Personer fra Michigan
Boston Red Sox
Aitor Pérez

Aitor Pérez Arrieta (født 24. juli 1977 i Zegama, Baskerlandet) er en spansk tidligere professionel cykelrytter.

Eksterne henvisninger 
 

Mandlige cykelryttere fra Spanien
Klub

En klub (eng. club) er en sammenslutning af personer, som vil dyrke fælles interesser. Det kan for eksempel være selskabelige, politiske, idrætslige eller kunstneriske interesser.

Klubvæsenet stammer fra 1700-tallets England og har især vundet indpas i den engelsktalende verden.

I Frankrig og de øvrige romanske lande har de politiske klubber været fremherskende; under Den Franske Revolution spillede de således en vigtig rolle fx Jakobinerklubben.

I Danmark opstod et klubvæsen efter engelsk mønster ca. 1770. Peter Andreas Heiberg skrev sin Indtogsvise til en klub. En værkstedsklub er i Danmark en faglig interesseorganisation på den enkelte arbejdsplads med kompetence til at føre lokale forhandlinger om løn og arbejdsforhold m.m.; den ledes almindeligvis af tillidsmanden og skal anerkendes af fagforeningen.

En brancheklub er organ for arbejdere inden for en bestemt branche.

Referencer 

Organisationer
Foreninger
18. århundrede
Mathieu Perget

Mathieu Perget (født 18. september 1984) er en fransk professionel landevejsrytter.

Eksterne henvisninger 

 

Mandlige cykelryttere fra Frankrig
Rubén Plaza

Rubén Plaza Molina (født 29. februar 1980) er en spansk professionel landevejsrytter.

Eksterne henvisninger 

 

Mandlige cykelryttere fra Spanien
Nicolas Portal

Nicolas Portal (født 23. april 1979, død 3. marts 2020) var en professionel fransk landevejscykelrytter. Han cyklede for det britiske hold Team Sky i 2010-sæsonen, og blev derefter sportsdirektør. Han var bror til Sébastien Portal.

Eksterne henvisninger 

 

Mandlige cykelryttere fra Frankrig
Bobby Keys

Robert Henry 'Bobby' Keys (navnet skrives nogle gange Bobby Keyes; født 18. december 1943 i Slaton, Texas, død 2. december 2014) var en amerikansk saxofonist, der sammen med Jim Price og Jim Horn var nogle af de mest efterspurgte hornblæsere i 1970'erne. De optrådte på album med The Who, The Rolling Stones, George Harrison, Eric Clapton og Joe Cocker.

Keys var første gang på turne i en alder af 14 sammen med Bobby Vee og Buddy Holly. Keys var bedst kendt for at være den faste saxofonist for The Rolling Stones og medvirkede på alle album fra 1969 til 1973 og igen fra 1988 til nu. Han var kendt for at spille saxofonsoloen på hittet "Brown Sugar" fra 1971 samt for det verdensberømte klip af ham og Keith Richards, der smider et tv ud fra 10. etage under Rolling Stones' amerikanske turne i 1972, først vist i Cocksucker Blues, en koncertfilm fra 1972.

Diskografi 

Bobby Keys har medvirket på blandt andet følgende album:

 The Rolling Stones – Let It Bleed, Exile On Main St., Sticky Fingers, Goats Head Soup, Emotional Rescue, Stripped
 Joe Cocker – Mad Dogs and Englishmen
 George Harrison – All Things Must Pass
 John Lennon – Sometime In New York City, Walls and Bridges, Rock 'n' Roll
 Keith Richards – Talk Is Cheap, Live at the Hollywood Palladium
 Ringo Starr – Ringo, Goodnight Vienna 
 Ron Wood – 1234, Gimme Some Neck, Mahoneys Last Stand
 B. B. King – B. B. King In London
 Barbra Streisand – Barbra Joan Streisand
 Carly Simon – No Secrets, Hotcakes
 Chuck Berry – Hail! Hail! Rock 'N' Roll 
 Delaney, Bonnie & Friends – On Tour with Eric Clapton
 Donovan – Cosmic Wheels
 Dr. John – The Sun, Moon & Herbs
 Eric Clapton – Eric Clapton
 The Faces – Long Player
 Harry Nilsson – Nilsson Schmilsson, Pussy Cats
 Humble Pie – Rock On
 Joe Ely – Lord of the Highway
 John Hiatt – Beneath This Gruff Exterior
 Kate & Anna McGarrigle – Kate and Anna McGarrigle 
 Keith Moon – Two Sides of the Moon
 Leo Sayer – Endless Flight
 Lynyrd Skynyrd – Second Helping
 Marvin Gaye – Let's Get It On (deluxe edition)
 Renée Geyer – Renée Geyer (Portrait)
 Sheryl Crow – The Globe Sessions
 The Crickets – Double Exposure
 Yoko Ono – Fly

Saxofonister fra USA
Medlemmer af The Rolling Stones
Sébastien Portal

Sébastien Portal (født 4. juni 1982) er en fransk tidligere professionel cykelrytter.

Eksterne henvisninger 

Mandlige cykelryttere fra Frankrig
Vicente Reynès

Vicente Reynès Mimó (født 30. juli 1981) er en spansk tidligere professionel landevejsrytter.

Eksterne henvisninger 

 

Mandlige cykelryttere fra Spanien